# ZAVOD ZA JAVNO ZDRAVSTVO ZADAR LJUDEVITA POSAVSKOG 7 A, ZADAR OIB: 30765863795

Zadar, 22. 07. 2025. god.

Urbroj: 01- 1900/2025

**OBRAZLOŽENJE POLUGODIŠNJEG IZVJEŠTAJA O**

**IZVRŠENJU FINANCIJSKOG PLANA ZA 2025. GODINU**

Obrazloženje polugodišnjeg izvještaja o izvršenju financijskog plana za 2025. godinu se daje temeljem Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023).

**Djelokrug rada Zavoda za javno zdravstvo Zadar**

Zavod za javno zdravstvo Zadar (dalje u tekstu: Zavod) je zdravstvena ustanova osnovana za trajno obavljanje javnozdravstvene djelatnosti na području Zadarske županije, a koja djelatnost je Zakonom o zdravstvenoj zaštiti utvrđena kao djelatnost od interesa za Republiku Hrvatsku. U svom sastavu objedinjuje rad stručnih službi iz slijedećih područja: epidemiologije, javnog zdravstva, školske i adolescentne medicine, mentalnog zdravlja i prevencije ovisnosti, mikrobiologije i parazitologije te zdravstvene ekologije i zaštite okoliša. Provodi niz preventivnih i javnozdravstvenih mjera za zaštitu zdravlja sveukupnog stanovništva na području Zadarske županije u cilju pružanja preventivne zdravstvene zaštite i promicanja zdravlja i to kroz specijalističko-konzilijarnu zaštitu i preventivne mjere.

Zavod razvija sustav kvalitete i njeguje načela izvrsnosti što je rezultiralo dobivenim potvrdama Nacionalnog tijela za akreditaciju - Hrvatske akreditacijske agencije.

Neki od ciljeva Zavoda su: smanjenje zaraznih i nezaraznih bolesti, produljenje životnog vijeka stanovništva, osiguranje kontinuiranog obavljanja zakonom propisane djelatnosti, smanjenje raširenosti zlouporabe droga kroz mjere primarne, sekundarne i tercijarne prevencije ovisnosti, smanjenje morbiditeta i mortaliteta kod raka debelog crijeva, raka dojke i raka grlića maternice putem mjera prevencije i promicanja zdravlja, uvođenje novih preventivnih aktivnosti uz osigurano financiranje, dobivanje novih potvrda i proširenje već dobivenih akreditacija za laboratorije Službe za mikrobiologiju s parazitologijom i Službe za zdravstvenu ekologiju i zaštitu okoliša, trajna edukacija zaposlenih zbog novih metoda rada, uvođenje znanstveno-istraživačkog i stručnog rada te potpuna informatizacija Zavoda.

Financijska izvješća Zavoda za razdoblje 01. 01. - 30. 06. 2025. godine sastavljena su u skladu sa Zakonom o proračunu (NN 144/21), Pravilnikom o proračunskom računovodstvu i Računskom planu (NN 158/23) te Pravilnikom o izmjenama i dopunama Pravilnika o financijskom izvještavanju u proračunskom računovodstvu (NN 52/25), a prema Okružnici Ministarstva financija RH o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. lipnja 2025., KLASA: 400-02/25-01/14 URBROJ: 513-05-03-25-2 od dana 04. srpnja 2025. god.

**OBRAZLOŽENJE OPĆEG DIJELA POLUGODIŠNJEG IZVJEŠTAJA O**

**IZVRŠENJU FINANCIJSKOG PLANA ZA 2025. GODINU**

**Sažetak Računa prihoda i rashoda i računa financiranja:**



* Stupac 2. – prikazano je izvršenje polugodišnjeg financijskog plana za 2024. godinu čiji su podaci preuzeti iz PRRAS obrasca predanog u zakonskom roku sukladno Okružnici Ministarstva financija RH o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. lipnja 2024., KLASA: 400-02/24-01/19 URBROJ: 513-05-03-24-2 od dana 01. srpnja 2024. god.
* Stupac 3. - Nacrt prijedloga financijskog plana za 2025. god i projekcije za 2026. i 2027. godinu. Nacrt prijedloga financijskog plana za 2025. god i projekcije za 2026. i 2027. godinu kao i prijedlog njegovog uravnoteženja, izrađen je u skladu sa odredbama Zakona o proračunu (NN 144/21), a prema dobivenim Uputama Zadarske županije dobivenim pute elektronske pošte dana 01. listopada 2024. g., oznake KLASA: 400-01/24-01/12, URBROJ: 2198-01-24-1, te je isti usvojen od strane Upravnog vijeća Odlukom broj: 02-2443/24 dana 07.10. 2024.g.

Sukladno čl.38. stavak 6. i 7. Zakona o proračunu (NN 144/21), u slučaju da se usvojeni financijski plan od strane Županijske skupštine razlikuje od usvojenog financijskog plana od strane Upravnog vijeća Zavoda za javno zdravstvo Zadar, Upravno vijeće Zavoda usvaja financijski plan koji je sadržan u proračunu koje je donijelo predstavničko tijelo, u ovom slučaju Županijske skupštine Budući se usvojeni financijski plan od strane Županijske skupštine razlikovao, neznatno, od već usvojenog nacrta prijedloga financijskog plana, Upravno vijeće je na sjednici održanoj dana 19. 12. 2024. godine, usvojilo financijski plan Zavoda za 2025.godinu a koji je usvojen od Županijske skupštine, broj odluke: 02-3183/24.

Rađen je u 4. kvartalu 2024.g. zbog čega u njemu nije vidljiv manjak poslovanja iz 2024.godine koji se u trenutku izrade financijskog plana za 2025. nije znao, a što je vidljivo i u Sažetku financiranja.

* Stupac 4. - U Izmjenama i dopunama financijskog plana za 2025. g. (1. rebalans) je planiran preneseni manjak iz 2024.godine i raspodjela rezultata poslovanja temeljem Odluke broj:02-404/25 od 10.02.2025.g. Prve izmjene i dopune financijskog plana za 2025.g. usvojene su dana 28.05.2025., broj Odluke: 02-1359/25.
* Stupac 5. - U sažetku Računa prihoda i rashoda je prikazano izvršenje polugodišnjeg financijskog plana za 2025. godinu čiji su podaci preuzeti iz PRRAS obrasca predanog u zakonskom roku sukladno Okružnici Ministarstva financija RH o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. lipnja 2025., KLASA: 400-02/25-01/14 URBROJ: 513-05-03-25-2 od dana 04. srpnja 2025. god.

Iz računa prihoda i rashoda i računa financiranja vidljivo je da je Zavoda za javno zdravstvo Zadar **u prvih šest mjeseci 2025**. godine poslovao s **viškom u iznosu od 845.061,63 eura**, a s obzirom na **preneseni manjak poslovanja iz 2024. godine u iznosu od 621.703,13** eura, Zavod je u prvih šest mjeseci 2025. godine ostvario **višak u iznosu od 223.358,50 eura.**

**RAČUN PRIHODA I RASHODA PREMA EKONOMSKOJ KLASIFIKACIJI:**

**1.) PRIHODI POSLOVANJA (red.br. 1) iznose 5.269.037,64 eura i veći su za 67,6% u odnosu na prošlogodišnje za isto izvještajno razdoblje.**

Pomoći iz inozemstva i od subjekata unutar općeg proračuna (red.br. 2) iznose 1.079.060,54 eura i veće su za 917,1% u odnosu na prošlogodišnje u istom izvještajnom razdoblju:

• ostvarene pomoći od izvanproračunskih korisnika (red.br. 5) u ovom izvještajnom razdoblju iznose 0,00 eura, dok su istom razdoblju prošle godine iznosile 42.202,54 eura, i sastojale su se od prihoda od HZZ-a za financiranje plaća pripravnika, te prihodi od HZZO-a za refundiranje troška posebne nagrade koja se temeljem Odluke Vlade Republike Hrvatske („Nar. nov.“, broj: 136/20) isplaćuje radnicima u sustavu zdravstva koji obavljaju poslove vezane za pružanje zdravstvene skrbi pacijentima oboljelima od bolesti COVID-19, a koja je ukinuta u kolovozu 2024.g.,

• pomoći proračunskim korisnicima iz proračuna koji im nije nadležan (red. br. 7) u iznosu od 799.679,16 eura, veće su u odnosu na prošlogodišnje u istom razdoblju kada su iznosile 5.000,00 eura. Od navedenog iznosa, iznos od 773.016,26 eura se odnosi na iznos primljenih cjepiva. Znači, iznos od 773.016,26 eura se odnosi na vrijednost cjepiva koja je Zavod za javno zdravstvo Zadar dobio od strane Hrvatskog zavoda za javno zdravstvo. Naime, Zavod je i prije dobivao cjepiva za distribuciju, međutim, sukladno odredbama Pravilnika o računovodstvu i Računskom planu ( NN, br. 15/23), Ministarstvo financija je dostavilo Uputu za provođenje knjigovodstvenih evidencija nabave i distribucije cjepiva kod Hrvatskog zavoda za javno zdravstvo, Hrvatskog zavoda za zdravstveno osiguranje i županijskih zavoda za javno zdravstvo, KLASA: 011-01/23-01/23, URBROJ: 513-05-03-24-4, od 5. studenog 2024.godine. Temeljem navedene upute, Županijski zavodi za javno zdravstvo u svojim poslovnim knjigama evidentiraju prihod u vrijednosti zaprimljenih cjepiva na osnovnom računu 63612, i po izdavanju cjepiva sa skladišta domovima zdravlja i drugima koji sudjeluju u procesu cijepljenja evidentiraju rashod na osnovnom računu 32511 Rashodi po osnovi utroška lijekova.

Dakle, Zavod za javno zdravstvo Zadar je samo distributer centralno naručenog cjepiva od Hrvatskog zavoda za javno zdravstvo, a da pri tome nema nikakvih financijskih transakcija.

Preostali iznos od 26.662,93 eura se odnosi na prihode zaprimljene od Grada Zadra i Općina za pružene usluge Savjetovališta za mentalno zdravlje i prevenciju ovisnosti s kojima je Zavod sklopio ugovore za predmetne usluge.

• pomoći temeljem prijenosa EU sredstava (red,br. 9) u iznosu od 279.381,39 eura su veće od prošlogodišnjih za 374,4% i odnose se na prihode za EU projekt „Specijalističko usavršavanje doktora medicine“ u iznosu od 32.913,58 eura, AllerShield u iznosu od 6.845,02 eura, BeforeTime u iznosu od 83.452,33 eura i MicroDrink u iznosu od 25.154,33 eura i na prihod za EU projekt AllerShield u iznosu od 58.051,05 eura i prihode za EU projekt BeforeTime u iznosu od 72.965,07 eura, a koji će biti raspoređeni partnerima na projektu sukladno certificiranim troškovima za svakog od partnera,

**Prihodi od imovine (red. br. 15) u ovom izvještajnom razdoblju iznose 0,00 eura**, do su u istom izvještajnom razdoblju prošle godine iznosili 125,33 eura i odnosili se na prihod od financijske imovine, a uključuje prihode od zateznih kamata po rješenjima o ovrsi.

**Prihodi od upravnih i administrativnih pristojbi, pristojbi po posebnim propisima i naknadama (red. br. 19)** **iznose 199.536,06 eura** i veći su za 19,2% u odnosu na 2024. god.

Odnose se na ostale nespomenute prihode koji uključuju prihode od pružanja usluga participacija, dopunskog zdravstvenog osiguranja, prihoda s naslova osiguranja, refundacije štete i totalne štete, prihoda od refundacije i ostalih prihoda za po posebnim propisima.

**Prihodi od prodaje proizvoda i roba te pruženih usluga i prihodi od donacija (red. br. 22)** **iznose 1.137.611,00 eura** i manji su za 5,9% u odnosu na iste u prošlogodišnjem izvještajnom razdoblju, i najveće odstupanje u odnosu na prošlu godinu se odnosi na ostvarene prihode za higijenski minimum koji su za oko 50% manji u odnosu na iste u prošlom izvještajnom razdoblju.

Prihodi pod rednim brojem 22 - sastoje se od:

* 661510, Prihodi od pruženih usluga – epidemiologija – sanitarne iskaznice, ekologija (tržište), mikrobiologija usluge koje nisu obuhvaćene ugovorom s HZZO-om - 1.042.858,30 eura
* 661511, Prihodi od pruženih usluga – Cijepljenje – epidemiologija - 6.749,50 eura
* 661513, Prihodi od pruženih usluga – higijenski minimum - 45.106,29 eura
* 661514, Prihodi od pruženih usluga – Nadzor nad provedbom mjera obvezatne dezinfekcije, dezinsekcije i deratizacije po gradovima, općima u Županiji -13.626,22 eura
* 661515/6, Prihodi od pruženih usluga – utuženi/HM -70,20 eura
* 661518, Prihodi od pruženih usluga –testiranje na SARS-CoV-2 -7.636,81 eura
* 661519, Prihodi od pruženih usluga – najam – prostor kojim Zavod raspolaže -21.063,68 eura
* 663130, Tekuće donacije od trgovačkih društava - 500,00 eura

**Prihodi iz nadležnog proračuna i od HZZO-a na temelju ugovornih obveza (red. br. 28) iznose 2.848.411,67 eura** i veći su za 71,6% u odnosu na prošlogodišnje u istom izvještajnom razdoblju.

Prihodi iz nadležnog proračuna za financiranje redovne djelatnosti proračunskih korisnika (red. br. 29) iznose 681.654,45 eura dok su u istom razdoblju prošle godine iznosili samo 6.868,41 eura i odnosili su se na uplatu za prvi kvartal provođenja Ugovora za provedbu programa MAMMA – „Programa ranog otkrivanja raka dojke“. U ovom izvještajnom razdoblju najveći dio navedenog iznosa se odnosi na prihode ostvarene iz aktivnost A2512-09 - Zdravstvo iznad standarda, a koja je u proračun uvedena u drugoj polovici 2024. godine od strane Zadarske županije, i odnosi se na redovne prihode ostvarene temeljem ugovora za provedbu programa MAMMA – „Programa ranog otkrivanja raka dojke za provođenje nacionalnog programa sustavnog praćenja invazivnih vrsta komaraca na području Zadarske županije, te za plaće dijela djelatnika Zavoda koji nisu ugovoreni u timove s HZZO-om ,.

Prihodi od HZZO-a na temelju ugovornih obveza (red. br. 32) iznose 2.166.757,22 eura i veći su za 31,1% u odnosu na prošlogodišnje. Na povećanje je utjecalo povećanje ugovorenih iznosa s HZZO-om za ugovorene timove.

**Kazne, upravne mjere i ostali prihodi (red. br. 34)** **iznose 4.418,37 eura** i veće su u odnosu na isto razdoblje prošle godine za 217%. Povećanje se odnosi na uplatu troška rada naših djelatnika u Specijalnoj bolnici za ortopediju Biograd na Moru.

**Iz svega navedenog, može se zaključiti da je na povećanje prihoda u 2025. godini u odnosu na 2024. godinu u izvještajnom razdoblju I. – VI. 2025.godine najvećim dijelom utjecao nastanak prihoda temeljem knjigovodstvenog evidentiranja zaprimljenih cjepiva za daljnju distribuciju u iznosu od 773.016,26 eura, te uplata dodatnih sredstava kao razlika sredstava između ugovorenog iznosa sredstava i ispostavljenih računa u iznosu od 368.679,43 eura, te povećanje ugovorenog iznosa s HZZO-om za ugovorene timove.**

**2.) RASHODI POSLOVANJA (red. br. 3) iznose 4.328.252,99 eura i veći su za 23% od rashoda poslovanja ostvarenih u istom izvještajnom razdoblju 2024. godine.**

Rashodi za zaposlene (red. br. 38) iznose 2.650.400,09 eura i veći su za 9,2%, a čine ih:

• plaće za redovan rad u iznosu od 2.142.318,17 eura, plaće za prekovremeni rad u iznosu od 75.681,46 eura, plaće za posebne uvjete rada u iznosu od 3.523,61 eura

• ostali rashodi za zaposlene (jubilarne nagrade, regres, pomoć za bolovanje preko 90 dana i smrtni slučaj) u iznosu od 70.727,85 eura i

• doprinosi na plaće u iznosu od 358.149,00 eura.

Na povećanje rashoda za zaposlene je utjecao minuli rad za svakog djelatnika, te povećanje za svakog djelatnika što se tiče godina staža iz godine u godinu, kao i povećanje pojedinačne plaće temeljem Uredbe o nazivima radnih mjesta, uvjetima za raspored i koeficijentima za obračun u javnim službama („Nar. nov.“ br. 22/2024), a koja je nastupila 01. ožujka 2024.g

Materijalni rashodi (red. br. 47) iznose 1.509.689,44eura i veći su za 38,4% u odnosu na prošlogodišnje u istom izvještajnom razdoblju, a uključuju:

• naknade troškova zaposlenima red. br. 48) iznose 67.382,51 eura i veće su za 25,2% u odnosu na prošlogodišnje, a čine ih:

- rashodi za službena putovanja (red. br. 49) iznose 8.911,37 eura i manji su za 12,1 %,

- naknade za prijevoz, za rad na terenu i odvojeni život (red. br. 50) iznose 46.665,99 eura i veće su za 21,4%,

- stručno usavršavanje zaposlenika (red. br. 51) iznose 11.805,15 eura i veći su za 124,7% u odnosu na 2024. god., budući je u 1. kvartalu 2025.g. održan tečaj neposredne reanimacije po naputku Evropskog vijeća za reanimaciju kojim zaposlenici u Zavodu koji cijepe trebaju biti osposobljeni i certificirani za BLS AVD postupke (tečaj neposredne reanimacije), zatim troškovi usavršavanja u sklopu projekta AllerShield, Stručnog osposobljavanja doktora medicine, programa Mreža zdravlja, a sve u skladu s potrebama postojećih projekata i Zavoda,

• rashodi za materijal i energiju (red. br. 52) iznose 99.227,19 eura i manji su za 86% u odnosu na iste u 2024. god., ali samo zbog načina knjiženja temeljem novog Pravilnikom o proračunskom računovodstvu i Računskom planu (NN 158/23) i Uputa o primjeni novog Pravilnika o proračunskom računovodstvu i Računskom planu, KLASA: 011-01/23-01/23, URBROJ: 513-05-03-24-3, od 6. rujna 2024. godine, kojima se od 01. siječnja 2025. godine mijenja računski plan od razreda 0 do razreda 9, te se nastali rashodi na kontu za Laboratorijski materijal 3222 od 01. siječnja knjiže na 3251. Zbog navedenih izmjena je iznos na kontu 322 u odnosu na 2024.g. manji, dok je iznos za laboratorijski materijal u 2025.g knjižen prema uputama na konto 3251 – koji u ovom izvještajnom razdoblju iznosi 886.650,14 eura, dok u istom razdoblju 2024.g. iznosi 0,00 eura budući je način knjiženja bio drugačiji. Radi se samo o prebacivanju iznosa s jednog konta na drugi temeljem danih uputa.

- uredski materijal i ostali materijalni rashodi (red. br. 53) ) iznose 30.966,57 eura i na prošlogodišnjoj su razini

• rashodi za usluge (red. br. 58) iznose 377.456,74 eura i veći su za 22,1% u odnosu na 2024. god.:

- usluge telefona, pošte i prijevoza (red. br. 59) iznose 29.167,77 eura i na prošlogodišnjoj su razini

- usluge tekućeg i investicijskog održavanja (red. br. 60) iznose 84.367,25 eura i veći su za 19,9%, budući je Zavod u 1. kvartalu imao trošak usluge nadogradnje i stavljanja u funkciju sustava video nadzora u iznosu od 8.494,09 eura, te trošak servisa brodice u vlasništvu Zavoda u iznosu od 3.329,50 eura, te zamjena neispravnih oduzimnih mjesta helija i sintetskog zraka u iznosu od 5.170,00 eura. U ovom izvještajnom razdoblju je Zavod imao veće troškove popravka i održavanja dizala u zgradi Zavoda, naime - utvrđeno je napuknuće nosive čelične užadi za dizalo D6, koje su zamijenjene, te je trošak popravka iznosio 4.850,00 eura,

- usluge promidžbe i informiranja (red. br. 61) iznose 6.171,95 eura i veći su za 47,6% u odnosu na prošlogodišnje, a na što je utjecao trošak većeg broja objave natječaja za zaposlenje,

- komunalne usluge (red. br. 62) iznose 29.057,81 eura i veće su za 11,7% u odnosu na prošlogodišnje, na što je najvećim dijelom utjecalo povećanje troška usluge u vezi s medicinskim i ostalim otpadom,

- zakupnine i najamnine (red. br. 63) iznose 24.985,29 eura i na prošlogodišnjoj su razini,

- zdravstvene i veterinarske usluge (red. br. 64) iznose 65.286,57 eura i veće su za 16,3% zbog više pruženih vanjskih laboratorijskih usluga,

- intelektualne i osobne usluge (red. br. 65) iznose 52.789,49 eura i veće su za 76,2% u odnosu na 2024. god. - u ovom izvještajnom razdoblju je nastao trošak u iznosu od 500,00 eura za izradu elaborata određivanja visine najma prostorije u Zavodu za javno zdravstvo Zadar na 4. katu, te veći rashodi plaća za ugovorene psihijatre za potrebe Službe za mentalno zdravlje i prevenciju ovisnosti, a sukladno povećanju plaća od 01. ožujka 2024.g., te veći rashodi za pružene usluge ispitivača za polaznike tečaja zdravstvenog odgoja ( tečaj higijenski minimum), zatim trošak mentora za program „Specijalističko usavršavanje doktora medicine“, te isplata honorara vanjskim suradnicima za provođenje postupaka nabava s naglaskom na EU projekte te trošak honorara osobi koja radi obračun plaća djelatnika Zavoda u odsutnosti djelatnice koja je na dužem bolovanju,

- računalne usluge (red. br. 66) iznose 39.415,01 eura i manje su od prošlogodišnjih za 2,9 %,

- ostale usluge (red. br. 67) iznose 46.215,60 eura i veći su za 67,1% u odnosu na prošlogodišnje, a na što je najvećim dijelom utjecalo povećanje troškova usluga čišćenja prostorija Zavoda, a sukladno ponudi odabranog najpovoljnije ponuditelja u provedenom postupka javne nabave,

• rashodi lijekova i potrošnog medicinskog materijala kod zdravstvenih ustanova (red. br. 68) iznose 947.468,96 eura i nisu postojali u knjigovodstvenoj evidenciji prošle godine u ovom izvještajnom razdoblju iz već navedenog razloga pod točkom: rashodi za materijal i energiju (red. br. 52)

• ostali nespomenuti rashodi poslovanja (red. br. 71) iznose 18.154,04eura i manji su za 10,7% u odnosu na prošlogodišnje

**Financijski rashodi (red. br. 78)** **iznose 2.470,74 eura** i veće su za 26,3% u odnosu na prošlogodišnje, a odnose se na bankarske usluge i usluge platnog prometa koje ovise i o broju transakcija, a kojih je u ovom razdoblju bile više u odnosu na isto razdoblje prošle godine, budući je Zavod platio veći broj dospjelih računa dobavljača iz prethodne godine s obzirom na nastalo dugovanje prema dobavljačima, a koje je bilo veće u odnosu na isto razdoblje prošle godine, te veći broj transakcija partnerima na EU projektima.

**Pomoći dane u inozemstvo i unutar općeg proračuna (red. br.83)** u ovom izvještajnom **razdoblju iznose 147.999,62 eura**, i nije ih bilo u 2024.g. s obzirom da su sve isplate za EU projekte koji su završili u 2022. godini bile u 2023.g. Navedeni iznos se odnosi na prijenos sredstava EU partnerima na trenutnim projektima, a nakon certificiranih izvještaja te zaprimljene uplate za iste za svakog od partnera, a koje Zavod, budući je vodeći partner na dva EU projekta, mora proslijediti partnerima.

**Naknade građanima i kućanstvima na temelju osiguranja i druge naknade (red. br. 91)** **iznose 2.699,10 eura**, a navedeni trošak se odnosi na trošak školarine za ravnatelja Benita Pucara, dipl.ing.

**Ostali rashodi (red. br. 93)** **iznose 14.994,00** eura i odnose se na isplatu partneru na EU projektu BeforeTime.

**3.) PRIHODI OD PRODAJE NEFINANCIJSKE IMOVINE**

Zavod u ovom izvještajnom razdoblju nije imao prihoda od prodaje nefinancijske imovine.

**4.) RASHODI ZA NABAVU NEFINANCIJSKE IMOVINE (red. br 97)** iznose 95.723,02 eura i veći su za 505,4 % u odnosu na 2024. godinu i najvećim dijelom se odnose na rashode za medicinsku i laboratorijsku opremu u iznosu od 91.440,32 eura, a od kojeg se iznos od 21.451,50 eura odnosi na nabavku mikroskopa za potrebe EU projekta AllerShield i iznos od 59.872,50 eura za nabavku senzora za kvalitetu zraka za potrebe EU projekta AllerShield.

U razdoblju od 01. 01. do 30. 06. 2025. godine **ukupni prihodi i primici (red. br. 115) iznose 5.269.037,64 eura,** **ukupni rashodi i izdaci iznose 4.423.976,01 eura** (red. br. 117). **Višak prihoda i primitaka** (red. br. 118) iznosi **845.061,63 eura**, **preneseni manjak** prihoda i primitaka iz 2024. god. (red. br. 120) iznosi **621.703,13 eura**, **što rezultira viškom prihoda i primitaka (red. br. 121) u ovom izvještajnom razdoblju u iznosu od 223.358,50 eura**.

**RAČUN PRIHODA I RASHODA PREMA IZVORIMA FINANCIRANJA**

Od većih odstupanja u odnosu na 2024. godinu, to su prihodi iz izvora 11 - Opći prihodi i primici koji se odnose na prihode ostvarene iz aktivnost A2512-09 - Zdravstvo iznad standarda, a koja je u proračun uvedena u drugoj polovici 2024. godine od strane Zadarske županije, i odnosi se na redovne prihode ostvarene temeljem ugovora za provedbu programa MAMMA – „Programa ranog otkrivanja raka dojke za provođenje nacionalnog programa sustavnog praćenja invazivnih vrsta komaraca na području Zadarske županije, te za plaće dijela djelatnika Zavoda koji nisu ugovoreni u timove s HZZO-om, zatim prihodi iz izvora 41 –Prihodi za posebne namjene koji uključuju prihode od pružanja usluga participacija, dopunskog zdravstvenog osiguranja, prihoda s naslova osiguranja, refundacije štete i totalne štete, prihoda od refundacije i ostalih prihoda za po posebnim propisima. Zatim prihodi iz izvora 53 – Pomoći – a koji se odnosi na ostvarene prihode temeljem ugovora s pojedinim gradovima i općinama zao pružanju usluga savjetovališta za mentalno zdravlje i prevenciju ovisnosti, te prihodi iz izvora 54 – Pomoći iz inozemstva koji se odnose na ostvarene prihode za prijavljene troškove u ovom izvještajnom razdoblju za EU projekte.

**RAČUN PRIHODA I RASHODA** – rashodi prema funkcijskoj klasifikaciji

Navedeni su planirani iznosi rashoda za 2025. godinu te izvršenje za ovo izvještajno razdoblje.

**RAČUN FINANCIRANJA** – PRIMICI OD FINANCIJSKE IMOVINE I ZADUŽIVANJA (ekonomska klasifikacija 8) i IZDACI ZA FINANCIJSKU IMOVINU I OTPLATU ZAJMA (ekonomska klasifikacija 5) u 2025. god. iznose 0 kn, kao i u prošlogodišnjem razdoblju

**OBRAZLOŽENJE POSEBNOG DIJELA IZVJEŠTAJA O IZVRŠENJU POLUGODIŠNJEG FINANCIJSKOG PLANA ZA 2025. godinu**

**2512 Djelatnost ustanove u zdravstvu**

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| Šifra programa2512 | 3.383.080,81 | 7.357.021,98 | 8.234.302,73 | 3.959.096,34 | 117,03 | 48,08 |

**Opis programa**

Opis programa: Program 2512 Djelatnost ustanova u zdravstvu provodi se kroz aktivnost A2512-01 Administracija i upravljanje, aktivnost A2512-02 Investicijsko i tekuće održavanje, A2512-09 Zdravstvo – iznad standarda i kapitalni projekt K2512-03 Investicijsko ulaganje.

Zavod, u cilju očuvanja i unaprjeđenja zdravlja pučanstva, provodi javnozdravstvenu djelatnost kroz specifičnu preventivnu zdravstvenu zaštitu djece i mladeži, osobito u osnovnim i srednjim školama te fakultetima na svom području, prati, proučava, evaluira i izvješćuje o zdravstvenim potrebama i funkcionalnoj onesposobljenosti starijih ljudi te predlaže zdravstvene mjere za svoje područje, prikuplja, kontrolira i analizira statistička izvješća iz područja zdravstva uključujući bolesti ovisnosti, na razini jedinice područne (regionalne) samouprave za potrebe Hrvatskog zavoda za javno zdravstvo, kontinuirano provodi mjere higijensko-epidemiološke zaštite s epidemiološkom analizom stanja na području jedinice područne (regionalne) samouprave i po potrebi provodi protuepidemijske mjere te nadzire provođenje obveznih imunizacija, provodi mjere gerontološke zdravstvene zaštite, analizira epidemiološko stanje, planira, predlaže i sudjeluje u provođenju mjera i aktivnosti za sprečavanje, rano otkrivanje i suzbijanje bolesti ovisnosti, surađuje sa zdravstvenim i drugim ustanovama i zdravstvenim radnicima u provedbi dijagnostike i liječenja bolesti ovisnosti te rehabilitacije i društvene integracije ovisnika, nadzire provedbu mjera dezinfekcije, dezinsekcije i deratizacije te provodi preventivne i protuepidemijske postupke dezinfekcije, dezinsekcije i deratizacije za područje jedinice područne (regionalne) samouprave, obavlja mikrobiološku djelatnost (koja uključuje ispitivanja iz područja: bakteriologije, virologije, mikrologije i parazitologije) od interesa za jedinicu područne (regionalne) samouprave, prati, proučava, analizira i ocjenjuje zdravstvenu ispravnost vode za piće, vode za rekreaciju i fizikalnu terapiju, površinske i otpadne vode, stanje vodoopskrbe, te zdravstvenu ispravnost namirnica i predmeta opće uporabe za područje jedinice područne (regionalne) samouprave (pri čemu obavlja specijalizirane djelatnosti za obavljanje tehničkog ispitivanja i analize namirnica i predmeta opće uporabe; ispituje kakvoću ulja od ploda i komine maslina; ispituje kakvoću meda i drugih pčelinjih proizvoda.

# Zakonske i druge pravne osnove:

1. Zakon o ustanovama
2. Zakon o zdravstvenoj zaštiti
3. Zakon o obveznom zdravstvenom osiguranju
4. Zakon o dobrovoljnom zdravstvenom osiguranju
5. Zakon o zaštiti pučanstva od zaraznih bolesti
6. Zakon o suzbijanju zlouporabe droga
7. Zakon o kvaliteti zdravstvene zaštite i socijalne skrbi (
8. Čitav niz posebnih zakona, pravilnika i odluka koji reguliraju djelatnosti rada stručnih službi, a ovdje se posebno ne nabrajaju.

#  Na poslovanje Zavoda utječu odredbe i drugih propisa:

1. Zakon o proračunu
2. Zakon o fiskalnoj odgovornosti
3. Zakon o javnoj nabavi (
4. Zakon o obveznim odnosima
5. Ovršni zakon
6. Zakon o akreditaciji
7. Zakon o arhivskom gradivu i arhivima
8. Čitav niz posebnih zakona, pravilnika i odluka koji reguliraju djelatnosti rada ustanove, a ovdje se posebno ne nabrajaju.

# Cilj provedbe programa u razdoblju 2024.-2026. i pokazatelji uspješnosti kojima će se mjeriti ostvarenje tih ciljeva

Unaprjeđenje i očuvanje zdravlja pučanstva kroz javnozdravstvenu djelatnost Zavoda u Zadarskoj županiji ima za cilj promociju zaštite zdravlja i zdravstvene kulture, smanjenje zaraznih i nezaraznih bolesti, povećanje broja polaznika tečaja iz higijenskog minimuma te broja obavljenih zdravstvenih pregleda, zatim obuhvaćanje sve većeg broja stanovništva koji bi obavili preventivne kontrole u sklopu nacionalnih programa za rano otkrivanje raka (dojke, debelog crijeva i vrata maternice), prikupljanje točnih i sveobuhvatnih podataka ostalih zdravstvenih ustanova vezano za oboljenja i smrtnost stanovništva, promoviranje zdravog životnog ponašanja u cilju prevencije bolesti kroz razne javnozdravstvene akcije (seminari, tribine, predavanja, radionice...), provođenje specifične preventivne zaštite školske djece i adolescenata putem sistematskih, namjenskih i kontrolnih pregleda te screening-a, cijepljenje što većeg broja djece te provođenje edukacija o pravilnim stavovima o zdravom načinu života, podizanje kvalitete života djece, mladeži i obitelji te promocija zdravlja s naglaskom na mentalno zdravlje, povećanje broja korisnika Savjetovališta za mentalno zdravlje, suradnja s drugim ustanovama, udrugama i organizacijama, borba protiv zlouporabe droga, pružanje usluga kliničke mikrobiologije s ciljem kvalitetne dijagnostike u smislu otkrivanja uzročnika infekcija, povećanje broja analiza zdravstvene ispravnosti predmeta opće uporabe, sirovina, namirnica, vode za piće i vode za rekreaciju, uvođenje novih te unaprjeđenje i poboljšanje postojećih akreditiranih metoda ispitivanja.

**A2512-01 Administracija i upravljanje**

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****A-2512-01** | **3.300.925,14** | **6.578.453,19** | **7.255.533,94** | **3.478.803,55** | **105,39** | **47,95** |

A2512-01 - kroz ovaj program uključeni su troškovi redovnog rada Zavoda za javno zdravstvo Zadar, a koji se odnose na rashode za zaposlene, materijalne rashode i financijske rashode. Na obračun plaće primjenjuje se propisana osnovica od prema važećim koeficijentima za pojedina položaja i radna mjesta.

Kolektivnim ugovorima kojima su regulirana materijalna prava radnika utvrđena su prava na prigodne godišnje nagrade, otpremnine za mirovinu, jubilarne nagrade, te solidarne pomoći.

Izvršenje u 2025. godini je za 5,39 % veće u odnosu na izvršenje u 2024. godini, a na što je utjecalo povećanje rashoda za zaposlene u odnosu na iste u izvještajnom razdoblju prošle godine. Na povećanje pojedinačne plaće je utjecala Uredba o nazivima radnih mjesta i koeficijentima složenosti poslova u javnim službama – zadnje „Nar. nov.“ br. 46,23, 104/23 i 155/23, zatim Odluka kojom se uređuje isplata privremenog dodatka na plaću državnim službenicima i namještenicima te službenicima i namještenicima u javnim službama („Nar. nov.“ br. 65/2023) i Uredba o nazivima radnih mjesta, uvjetima za raspored i koeficijentima za obračun u javnim službama („Nar. nov.“ br. 22/2024) i Temeljni kolektivni ugovor za zaposlenike u javnim službama 29/2024. od 01.03.2024.g., te povećanje materijalnih rashoda u ovisnosti o povećanju cijena na tržištu.

# A2512-02 Investicijsko i tekuće održavanje

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****A-2512-02** | **70.336,09** | **108.000,00** | **108.000,00** | **84.367,25** | **119,95** | **78,12** |

Usluge tekućeg i investicijskog održavanja iznose 84.367,25 eura i veće su za 19,9% u odnosu na prošlogodišnje izvještajno razdoblje, budući je Zavod u 1. kvartalu ove godine imao trošak usluge nadogradnje i stavljanja u funkciju sustava video nadzora u iznosu od 8.494,09 eura, te trošak servisa brodice u vlasništvu Zavoda u iznosu od 3.329,50 eura, te zamjena neispravnih oduzimnih mjesta helija i sintetskog zraka u iznosu od 5.170,00 eura. U ovom izvještajnom razdoblju je Zavod imao veće troškove popravka i održavanja dizala u zgradi Zavoda, naime - utvrđeno je napuknuće nosive čelične užadi za dizalo D6, koje su zamijenjene, te je trošak popravka iznosio 4.850,00 eura,

**Aktivnost: A2512-09 Zdravstvo – iznad standarda**

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****A-2512-09** | **0,00** | **582.768,79** | **582.768,79** | **383.311,52** | **0** | **65,77** |

Aktivnost A2512-09 Zdravstvo – iznad standarda je nova aktivnost u financijskom planu Zavoda za javno zdravstvo Zadar unesena u 1. rebalans Zavoda od strane Zadarske županije u lipnju 2024. g., a zbog čega u prvih 6 mjeseci 2024.g. nije bilo rashoda tj. izvršenja u ovoj aktivnosti, u odnosu na 2025.g.

Navedena aktivnost se odnosi na sredstva koja će Zadarska županija dodijeliti Zavodu za provedbu programa MAMMA – „Programa ranog otkrivanja raka dojke za 2025. god.“ u iznosu od 27.473,84 eura, za provođenje nacionalnog programa sustavnog praćenja invazivnih vrsta komaraca na području Zadarske županije u 2025. godini komarci u iznosu od 13.156,14, te za plaće dijela djelatnika Zavoda koji nisu ugovoreni u timove s HZZO-om u iznosu od 542.138,81 eura. Izvršenje se odvija prema planiranoj dinamici provedbe projekata te isplata dijela plaće djelatnika koji nisu ugovoreni s HZZO-om.

# A2512-03 Investicijsko ulaganje

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****A-2512-03** | **11.819.58** | **87.800,00** | **288.000,00** | **12.614,02** | **106,72** | **4,38** |

Sredstva za nabavu nefinancijske imovine u cilju osiguranja kontinuiranog poslovanja te unaprjeđenja i kvalitetnog pružanja usluga, te daljnjeg opremanja poslovnog prostora, osigurana su manjim dijelom iz vlastitih prihoda te sredstvima iz decentraliziranih funkcija za 2025.g prema odobrenoj raspodjeli planiranog iznosa za Zavod u iznosu od 243.000,00 eura.

Izvršenje financijskog plana u 2025. godini je na prošlogodišnjoj razini, a sve u ovisnosti o prihodima i dinamici nastalih rashoda sukladno potrebama Službi Zavoda.

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****2514** | **85.659,69** | **229.304,40** | **226.342,76** | **48.971,13** | **59,24** | **21,64** |

**2514 Unaprjeđenje zdravstvene zaštite i zdravlja**

Opis programa: Program 2514 Unaprjeđenje zdravstvene zaštite uključuje preventivne projekte zaštite i unapređenja zdravlja djece i mladih koje provodi Služba za mentalno zdravlje i prevenciju ovisnosti, i to T2514-04 Trening životnih vještina i T2514-06 Mentalno zdravlje za sve koji je promijenio naziv u Mreža zdravlja T2514-13 i All-in - Projekt prevencije i liječenja ovisnosti o kockanju i novim tehnologijama -T2514-08

Izvršenje financijskog plana 2025. godine je manje od izvršenje financijskog plana za 2024.g. jer u ovom izvještajnom razdoblju još nije realiziran ugovor za projekt „Mreža zdravlja“ s Ministarstvom zdravstva“ – čeke se ovjera ugovora.

**T2514-04 Trening životnih vještina**

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****T2514-04** | **0,00** | **69.304,40** | **69.304,40** | **31.502,61** | **0** | **45,46** |

Preventivni program „Trening životnih vještina“ se provodi u osnovnim školama na području Zadarske županije tijekom trajanja školske godine, a financira se minimalno 15% vlastitim sredstvima Zavoda, dok su 85% sredstava osiguravali naručitelji, Grad Zadar i Zadarska županija.

Izvršenja za navedeni program u 2025.g. je sukladno ugovorenoj dinamici provedbe programa, dok istog u 2024.godini nije bilo, budući ugovor za navedeni program za školsku godinu 2023/2024 nije potpisan.

**Opis projekta/aktivnosti:**

Trening životnih vještina (skraćeno TŽV) je školski preventivni program razvijen od strane vodećeg američkog stručnjaka u području prevencijske znanosti nastao na osnovu rezultata 30 znanstvenih studija.

Trening životnih vještina je program univerzalne prevencije rizičnih ponašanja (pušenja, alkohola i zlouporabe droga) namijenjen učenicima šestih i sedmih razreda osnovne škole, koji za cilj ima smanjenje učestalosti i intenziteta konzumiranja sredstava ovisnosti, kao i odgodu prvog konzumiranja.

**Svrha provedbe**

Za razliku od tradicionalnih programa prevencije koji se temelje na pružanju informacija, ”TŽV” se temelji na razvoju osobina i uvježbavanju vještina koje su se u dosadašnjim istraživanjima pokazale važnim u sprječavanju razvoja ovisničkog ponašanja.

**Ključne aktivnosti**

Ključne projektne/programske aktivnosti:

 •Priprema nositelja aktivnosti, organizacija dodatne edukacije za voditelje/koordinatore programa, djelatnike škola i roditelje učenika uključenih u program

 •Edukacija za voditelje/koordinatore programa, djelatnike škola i roditelje učenika uključenih u programa

 •Radionice s učenicima 3. i 4. razreda (plan je povećati broj razreda sa dva na četiri, a što će ovisiti o financijskim sredstvima od strane Zadarske županije i Grada Zadara)

 •Izvještavanje putem medija o provedbi programa

 •Evaluacija programa

 •Izrada izvješća

**Pokazatelj rezultata**

Rezultati evaluacijskih istraživanja „Treninga životnih vještina“ koja su provedena i u inozemstvu, i kod nas ukazuju na slijedeće:

* smanjenje uporabe duhana, alkohola i marihuane do 75%.
* dodatne radionice održavaju efekte prevencije
* efekti traju do 6 godina
* smanjuje se kombinirana uporaba više droga do 66%
* smanjuje se korištenje inhalanata, opojnih sredstava i halucinogena
* djelotvoran je kada ga provode učitelji, vršnjački „vođe“ ili zdravstveni djelatnici.

# T2514-06 Mentalno zdravlje za sve - mijenja naziv u Mreža zdravlja– Aktivnost 2514-13

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****T2514-13** | **82.659,69** | **160.000,00** | **156.130,90** | **17.468,52** | **21,13** | **11,19** |

**Opis projekta/aktivnosti:**

Nositelj projekta „Mreža zdravlja“ je Služba za mentalno zdravlje i prevenciju ovisnosti. Temelji se na psihosocijalnom tretmanu i dijagnostici osoba sa problemima mentalnog zdravlja, prevenciji mentalnih poremećaja i ovisnosti, izvanbolničkom liječenju i rehabilitaciji ovisnika u Benkovcu, Biogradu n/m, Gračacu, Obrovcu, Pagu i Zadru kroz savjetovališta mentalnog zdravlja. Projekt „Mentalno zdravlje za sve“ financiran je u okviru raspoloživih sredstava RH iz dijela prihoda od igara na sreću u području prevencije/ tretmana/ liječenja /rehabilitacije ovisnosti i resocijalizacije ovisnika od strane Ministarstva zdravstva RH.

Izvršenje za navedeni projekt u 2025. godini je manje od izvršenja u 2024.godini, budući će najveći dio planiranih aktivnosti biti ostvaren u drugoj polovici 2025.g., te se još čeka potpis ugovora za navedeni projekt.

Uz napomenu, da je u 2022.godini ostalo neutrošenih 3.130,89 eura za navedeni projekt, koji se prenosi kao višak iz godine u godinu dok Ministarstvo zdravstva ne zatraži povrat.

**Svrha provedbe mjere**

Psihosocijalni tretman i dijagnostika osoba sa problemima mentalnog zdravlja, prevencija mentalnih poremećaja i ovisnosti, izvanbolničko liječenje i rehabilitacija ovisnika te sprječavanje nastanka i širenja spolno i krvlju prenosivih bolesti.

**Opći ciljevi** su smanjenje incidencije novooboljelih od mentalnih poremećaja i bolesti ovisnosti i smanjenje godina života provedenih izvan sustava liječenja kod osoba na zemljopisnom području provedbe projekta, povećanje dostupnosti zdravstvenih usluga u izdvojenim dijelovima Zadarske županije, suzbijanje i sprječavanje pojave ovisnosti među djecom i mladima te rizičnog ponašanja djece i mladih, unaprjeđenje provedbe liječenja, rehabilitacije i resocijalizacije ovisnika te doprinos sprječavanju nastanka i širenja spolno i krvlju prenosivih bolesti HIV-a i Hepatitisa B i C.

Projekt je osmišljen kao mreža četiri povezane cjeline usmjerene na različite oblike prevencije (primarnu, sekundarnu i tercijarnu) mentalnih poremećaja sa naglaskom na prevenciju ovisnosti u suradnji s udrugama kao partnerima na projektu.

**Ključne aktivnosti**

Projekt je osmišljen kao mreža četiri povezane cjeline usmjerene na različite oblike prevencije mentalnih poremećaja (univerzalnu, selektivnu i indiciranu) s naglaskom na prevenciju ovisnosti:

1. Rad savjetovališta za mentalno zdravlje prošireno izvanbolničkim liječenjem ovisnosti i savjetovalištem za onkološke bolesnike (u suradnji s Ligom protiv raka) u šest gradova Zadarske županije te rad Centra za dobrovoljno, anonimno i besplatno testiranje i savjetovanje na HIV i druge spolno prenosive bolesti u gradu Zadru na dvije lokacije
2. Suradnja sa Klubom liječenih alkoholičara usmjerena na savjetodavni i psihoterapijski tretman osoba koje imaju problema s alkoholom i njihovih obitelji te po potrebi pokretanje i provođenje grupne terapije liječenih alkoholičara
3. Suradnja sa TZ „Mondo Nuovo“ i Udrugom apstinenata za pomoć pri resocijalizaciji Porat usmjerena na rehabilitaciju i resocijalizaciju ovisnika
4. Promotivne aktivnosti, obilazak izoliranih i udaljenih mjesta Zadarske županije i ostale aktivnosti s ciljem promocije zdravlja i poticanja razvijanja i usvajanja zdravih stilova života, a u suradnji sa svim partnerskim udrugama

**Pokazatelj rezultata:**

Pokazatelj rezultata

1. Doprinosi smanjenju incidencije novooboljelih od mentalnih bolesti i bolesti ovisnosti i smanjenju godina života provedenih izvan sustava liječenja kod osoba na zemljopisnom području provedbe projekta.
2. Povećanju dostupnosti zdravstvenih usluga u izdvojenim dijelovima Zadarske županije.
3. Suzbijanju i sprječavanju pojave rizičnog ponašanja i bolesti ovisnosti među djecom i mladima.
4. Unaprjeđenju provedbe liječenja, rehabilitacije i resocijalizacije ovisnika.
5. Doprinosu u sprječavanju nastanka i širenja spolno i krvlju prenosivih bolesti HIV-a i Hepatitisa B i C

# T2514-08 All-in

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****T2514-08** | **0,00** | **0,00** | **907,46** | **0,00** | **0** | **0** |

Projekt All-in je trebao biti financiran od strane Ministarstva zdravstva iz dijela prihoda od igara na sreću *u području prevencije ovisnosti o alkoholu, kockanju i novim tehnologijama za 2023. godinu.*

Navedeni projekt nije ugovoren za 2024.godinu niti za 2025.g. zbog čega je izvršenje 0,00 eura. Za navedeni projekt se knjigovodstveno evidentiran iznos od 907,46 eura sukladno Odluci o raspodjeli rezultata poslovanja 2023. godine kojom je navedeni iznos ostao neutrošen i kao takav se evidentira do povratne informacije od strane Ministarstva zdravstava, tj. hoće li se navedeni iznos knjižiti na ostale prihode ili će Zavod izvršiti povrat.

# OBRAZLOŽENJE PROGRAMA

**4303 Projekti EU**

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****4303** | **69.860,26** | **1.121.029,13** | **1.118.330,80** | **415.908,54** | **595,34** | **37,19** |

Ovaj program: 4303 PROJEKTI EU, se sastoji od projekta:

T4303-03 „Specijalističko usavršavanje doktora medicine“, T4303-16„Specijalističko usavršavanje doktora medicine“, T4303-15 „MicroDrink“, T4303-17 „AllerShield“ i T4303-18 „ BeforeTime“.

**T4303-03 – Specijalističko usavršavanje doktora medicine**

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****T-4303-03** | **22.023,69** | **87.440,69** | **87.640,69** | **39.466,08** | **179,20** | **45,03** |

Projektom „**Specijalističko usavršavanje doktora medicine u Zavodu za javno zdravstvo Zadar“** osigurana su sredstva zaspecijalističkog usavršavanja jednog doktora epidemiologije te jednog doktora školske i adolescentne medicine, tj. ukupno dvije nove specijalizacije primarne zdravstvene zaštite. Za provedbu ovog projekta Zavodu će se dodijeliti bespovratna sredstva u iznosu od 366.671,22 eura. Ugovor o dodjeli bespovratnih sredstava potpisan je 5. rujna 2023. godine.

Izvršenje financijskog plana u ovom izvještajnom razdoblju za navedeni projekt je u skladu s planiranim aktivnostima te prati stvarno nastale troškove za navedeni projekt u ovom razdoblju

O projektu:

Prema podacima Hrvatskog zavoda za zdravstveno osiguranje na području Zadarske županije trenutno postoji 5 timova u Mreži javne zdravstvene službe u djelatnosti higijensko-epidemiološke zdravstvene zaštite te 7 timova u Mreži javne zdravstvene službe u djelatnosti preventivno-odgojnih mjera školske djece i studenata.

Realizacijom ovog projektnog prijedloga dodatno će se ojačati Mreža javne zdravstvene službe u djelatnosti higijensko-epidemiološke zdravstvene zaštite te uvesti jedan dodatni tim kako bi Mreža javne zdravstvene službe u djelatnosti preventivno-odgojnih mjera školske djece i studenata bila potpuna. Glavni cilj ovog projekta je osigurati jačanje zdravstvenog sustava na razini primarne zdravstvene zaštite na području čitave Zadarske županije.

Specijalističko usavršavanje doktora medicine u zdravstvenim ustanovama osigurava se prema Odluci o specijalističkom usavršavanju doktora medicine u djelatnosti obiteljske medicine, pedijatrije, ginekologije i opstetricije, medicine rada i sporta, hitne medicine, oftalmologije i optometrije, opće interne medicine, fzikalne medicine i rehabilitacije kliničke radiologije, epidemiologije, školske i adolescentne medicine i kliničke mikrobiologije, financijskim sredstvima Mehanizma za oporavak i otpornost dodijeljenih Ministarstvu zdravstva za provedbu Nacionalnog plana oporavka i otpornosti 2021. – 2026. od 3. svibnja 2022. godine.

Projekt se financira iz Mehanizma za oporavak i otpornost 2021.-2026. Glavni je cilj ovog mehanizma ublažiti gospodarske i socijalne posljedice pandemije koronavirusa i učiniti europska gospodarstva i društva održivijima, otpornijima i spremnijima za izazove i prilike koje donosi budućnost.

Nositelj projekta je Zavod za javno zdravstvo Zadar. Razdoblje provedbe je od 1. svibnja 2023. godine do 1. svibnja 2028. godine.

**Aktivnost T4303-15 – MicroDrink**

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****T-4303-15** | **26.377,93** | **55.500,00** | **57.500,00** | **22.776,69** | **86,35** | **39,61** |

Projekt MicroDrink - "Capacity building for management and governance of MICROplastics in DRINKing water resources of Danube Region" - "Izgradnja kapaciteta za rukovođenje i upravljanje MIKROplastikom u izvorima pitke vode u Dunavskoj regiji“ - ugovor je stupio na snagu 26. 2. 2024 .

Ukupni odobreni iznos za projektni prijedlog iznosi 2.351.480,00 EUR. Ukupni odobreni iznos projekta za Zavod je 136.000,00 EUR. EU sufinanciranje je 80%.

Izvršenje financijskog plana u ovom izvještajnom razdoblju za navedeni projekt je u skladu s planiranim aktivnostima te prati stvarno nastale troškove za navedeni projekt u ovom razdoblju.

Ova bespovratna sredstva financiranju se iz Programa transnacionalne suradnje dunavske regije 2021. – 2027. - 1. poziv.

 Nositelj projekta je Hrvatski geološki institut, a Zavod je partner na projektu. Razdoblje provedbe je od 1. 1. 2024. do 30. 6. 2026. godine (30 mjeseci).

Glavni cilj projekta MicroDrink je poboljšati izgradnju kapaciteta i upravljanja na različitim razinama za upravljanje i sprječavanje onečišćenja mikroplastikom u izvorima pitke vode u dunavskoj regiji (AT, BA, CZ, DE, HU, HR, SI, RS) jačanjem znanja donositelja politika i odluka te osiguravanjem njihove suradnje s praktičarima i znanstvenom zajednicom. MicroDrink će zajednički prikupljati, valorizirati i proširiti postojeće znanje o uzorkovanju, analizi, ublažavanju i sprječavanju mikroplastike u vodi za piće.

**Aktivnost T4303-16 – Specijalističko usavršavanje doktora medicine**

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****T-4303-16** | **21.458,64** | **94.565,44** | **94.565,44** | **36.314,12** | **0** | **38,40** |

Projekt „Specijalističko usavršavanje doktora medicine u Zavodu za javno zdravstvo Zadar II“, je prijavljen na ograničen poziv na dodjelu bespovratnih sredstava C5.1.R3.- I1 Centralno financiranje specijalizacija 28. 3. 2024 godine.

Izvršenje financijskog plana u ovom izvještajnom razdoblju za navedeni projekt je u skladu s planiranim aktivnostima te prati stvarno nastale troškove za navedeni projekt u ovom razdoblju.

Ministarstvo zdravstva, u svojstvu Tijela državne uprave nadležnog za komponentu/podkomponentu Nacionalnog plana oporavka i otpornosti, izvršilo je fazu administrativne provjere i fazu procjene kvalitete, dok je Hrvatski zavod za zapošljavanje, u svojstvu Provedbenog tijela, dovršio fazu procjene kvalitete za ovaj projektni prijedlog.

Slijedom izvršenih provjera, projektni prijedlog prošao je fazu procjene kvalitete te ulazi u treću fazu, donošenje Odluke o financiranju. Potpisivanje ugovora očekujemo u rujnu 2024. godine.

Ukupni odobreni iznos za projektni prijedlog iznosi 399.861,20 EUR. Ova 100% bespovratna sredstva financiranju se iz Nacionalnog plana oporavka i otpornosti 2021.-2026. (NPOO).

Nositelj projekta je Zavod za javno zdravstvo Zadar. Očekivano razdoblje provedbe je od 1. 3. 2024. godine do 1. 11. 2028. godine (56 mjeseci).

Projektom ''Specijalističko usavršavanje doktora medicine u Zavodu za javno zdravstvo Zadar II“  provest će se specijalističko usavršavanje jednog doktora epidemiologije te jednog doktora školske i adolescentne medicine (2 nove specijalizacije). U cilju osiguranja dugoročne održivosti Mreže javne zdravstvene službe potrebno je osigurati novi kadar za nadomještanje odlazaka postojećih specijalista u mirovinu.

Glavni cilj ovog projekta je osigurati funkcioniranje zdravstvenog sustava i obnovu kadrova na razini primarne zdravstvene zaštite u Zadarskoj županiji. Najveću korist od provedbe projekta imat će Zavod za javno zdravstvo Zadar, djelatnici koji će se specijalistički usavršiti te korisnici usluga primarne zdravstvene zaštite.

**Aktivnost T4303-17 – AllerShield**

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****T-4303-17** | **0,00** | **526.793,00** | **517.073,00** | **132.535,28** | **0,00** | **25,63** |

Početak provedbe projekta je 01.07.2024.g. zbog čega je izvršenje u izvještajnom razdoblju u 2024.g bilo 0,00 eura.

Izvršenje u prvih 6 mjeseci 2025.g. je u ovisnosti o aktivnostima svih partnera na projektu, te prijavljenim troškovima i njihovim certificiranjem, te provedenim postupcima nabave svakog od partnera na ovom projektu.

Projekt AllerShield (puni naziv: Strengthening Crossborder Solutions for Managing Allergenic Plants and Enhancing Climate Resilience/ Jačanje prekograničnih rješenja za upravljanje alergenskim biljkama i povećanje otpornosti na klimu) odobren je u sklopu programa Interreg IPA CBC Croatia-Bosnia and Herzegovina-Montenegro 2021-2027/ Interreg VI-A IPA Programme Croatia – Bosnia and Herzegovina – Montenegro 2021 – 2027

Projekt je prijavljen 02.08.2023.

Projekt je odobren 23.04.2024.

Ugovor je stupio na snagu 28.06.2024.

Početak provedbe projekta je 01.07.2024. a završetak 30.06.2027.

Trajanje projekta je 3 godine (36 mjeseci)

Broj partnera na projektu: 3

1. Zavod za javno zdravstvo Zadar, Republika Hrvatska

2. JNU Institut za zaštitu i ekologiju Republike Srpske, Banja Luka (Bosna i Hercegovina)

3. Agencija za zaštitu životne sredine Crne Gore (Crna Gora)

Proračun projekta:

|  |  |  |  |
| --- | --- | --- | --- |
|  | *Ukupan iznos* | *Udio EU sufinanciranja* | *Udio vlastitog sufinanciranja* |
| *Zavod za javno zdravstvo Zadar* | *362.532,00 €* | *308.152,20 €* | *54.379,80 €* |
| *JNU Institut za zaštitu i ekologiju Republike Srpske, Banja Luka* | *228.690,00 €* | *194.386,50 €* | *34.303,50 €* |
| *Agencija za zaštitu životne sredine Crne Gore* | *216.594,00 €* | *184.104,90 €* | *32.489,10 €* |
| *Ukupno* | *807.816,00* | *686.643,60 €* | *121.172,40 €* |

**Kratki opis/ cilj projekta:**

Poboljšanje stanja okoliša u prekograničnom području Zadarske županije, Grada Banja Luke i Grada Podgorice, kroz uspostavu i proširenje monitoringa peludi i sprječavanje daljnjeg širenja alergenih biljaka, podizanje svijesti o širenju i utjecaju stranih invazivnih vrsta o bioraznolikosti, poljoprivredi i zdravlju isporukom podataka o kvaliteti zraka građanima u stvarnom vremenu i stvaranjem zajedničkih rješenja/upravljanja podacima o praćenju zraka.

**Aktivnost T4303-18 – BeforeTime**

|  |  |  |  |  |  |  |
| --- | --- | --- | --- | --- | --- | --- |
| Djelatnost ustanove u zdravstvu | Izvršenje financijskog plana 01.01.2024.-30.06.2024. | Financijski plan 2025. godine | Financijski plana 2025. – 1. rebalans | Izvršenje financijskog plana 01.01.2025. – 30.06.2025. | Izvršenje u odnosu na 2024.g. | Izvršenje u odnosu na fin.plan za 2025.g. (1. rebalans) |
| **Šifra programa****T-4303-18** | 0,00 | 356.730,00 | 361.551,67 | 184.816,37 | 0,00 | 51,12 |

Projekt Befortime HR-BA-ME00194- Empowering Women and Communities for Protection Against Cervical Cancer (Osnaživanje žena i zajednice za zaštitu od raka vrata maternice) odobren je za sufinancira iz programa Interreg VI-A IPA Croatia-Bosnia and Herzegovina-Montenegro. Glavni cilj projekta je jačanje prevencije i ranog otkrivanja raka vrata maternice kroz informiranje, edukaciju i motiviranje žena da se odazovu na pregled.

Početak provedbe projekta je 01.09.2024.g. zbog čega je izvršenje u izvještajnom razdoblju u 2024.g bilo 0,00 eura. Izvršenje u prvih 6 mjeseci 2025.g. je u ovisnosti o aktivnostima svih partnera na projektu, te prijavljenim troškovima i njihovim certificiranjem, te provedenim postupcima nabave svakog od partnera na ovom projektu

Nositelj projekta je Zavod za javno zdravstvo Zadar, uz sudjelovanje šest partnera:

1. Institut za javno zdravlje Crne Gore

2. Dom zdravlja Mostar (BiH)

3. Zdravstvena ustanova Dom zdravlja Tivat (Crna Gora)

4. Institut perspektiva ekonomije Mediterana

5. Hrvatski zavod za javno zdravstvo

Ukupna vrijednost projekta iznosi 1.234.582,20 €, uz stopu sufinanciranja od 85% bespovratnim sredstvima, dok će preostalih 15% biti osigurano iz vlastitih sredstava sudionika. Zavod za javno zdravstvo Zadar ima ukupni proračun od 344.068,80 €, od čega 85% sufinanciranja iznosi 292.458,48 €.

Projekt je započeo 1. rujna 2024. godine i trajat će 30 mjeseci, do 1. ožujka 2027. godine.

Glavni cilj projekta je povećanje prevencije i ranog otkrivanja raka vrata maternice, uz informiranje žena o važnosti preventivnih pregleda i poticanje na sudjelovanje u njima. Projekt će se usredotočiti na HPV cijepljenje, edukaciju i probir raka vrata maternice, odnosno metodu sprečavanja raka otkrivanjem i liječenjem ranih abnormalnosti koje, ako se ne liječe, mogu dovesti do pojave raka na vratu maternice.

Glavni ishodi projekta su:

 • Razvoj protokola za provođenje pilot projekta

 • Implementacija pilot projekata za samouzorkovanje i probir vrata maternice

 • Provedba edukativnih programa, kampanja i izgradnja kapaciteta stručnjaka kroz zagovaranje tranzicije od institucionalnih do usluga u obitelji i zajednici

Projekt će se posebno posvetiti obuci zdravstvenih djelatnika i stručnjaka na području promicanja zdravlja te primarne i sekundarne prevencije:

 • Primarna prevencija fokusirat će se na tinejdžere, adolescente, njihove roditelje i mlade do 25 godina, kroz kampanje o HPV cijepljenju i promicanju zdravlja.

 • Sekundarna prevencija bit će usmjerena na žene u dobi od 30-64 godina kroz probir i rano otkrivanje prekanceroznih stanja kako bi se spriječila pojava karcinoma.

Projekt Befortime predstavlja značajan korak u jačanju prevencije i edukacije o raku vrata maternice te poboljšanju zdravstvene zaštite za žene u Hrvatskoj, Bosni i Hercegovini i Crnoj Gori.

Obrazloženje sastavila: Odgovorna osoba:

Voditeljica Službe za Ravnatelj:

Zajedničke poslove Benito Pucar, dipl. ing.

Tajana Pijaca, dipl. oec.